Diari Oficial de la Generalitat Valenciana


Sumari del DOGV 6524, del 19-05-2011 (2011/5399)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   6524

Data del DOGV
:   19-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5399


Organisme emissor
:   Caja Rural de Albal, SCOOP V.

Tipus de document
:   Anunci

Informació pública de la convocatòria d'Assemblea General ordinària. [2011/5399]  
El Consell Rector de la Caixa Rural d'Albal, Cooperativa de Crèdit Valenciana, de conformitat amb les normes legals i estatutàries d'aplicació, ha acordat convocar Junta General ordinària de socis de l'entitat, que se celebrarà en el saló d'actes de l'Agrícola del Sagrat Cor de Jesús d'Albal, Cooperativa Valenciana, siti a Albal, plaça Jardí, número 25, el pròxim dia 23 de juny de 2011, a les 20.30 hores en primera convocatòria, i a les 21.00 hores, en segona, per a tractar el següent orde del dia:  
  
1º. Examen i aprovació, si és procedent, de la gestió social, l'informe de gestió, la memòria, el balanç, els comptes i la resta de documents tots ells referits a l'exercici 2010, així com resoldre sobre la proposta d'aplicació de resultats.  
2º. Pla d'inversions i despeses de la reserva de formació i promoció cooperativa. Aprovar la liquidació del pressupost de 2010, així com el pressupost per a 2011. A més se sol·licitarà autorització perquè el Consell Rector aplique, provisionalment i proporcionalment, el pla d'inversions per a 2012 en els mesos que transcórreguen de l'any 2012 fins que l'Assemblea General aprove el pla corresponent per a 2012.  
  
3º. Determinació d'interessos per a les aportacions voluntàries incorporades al capital social corresponents a l'exercici 2011 i facultar al Consell Rector per al seu pagament anticipat.  
4º. Renovació reglamentària de cinc membres del Consell Rector (notes 2a i 3a).  
5º. Delegació de facultats a favor del Consell Rector per a la formalització i elevació a públics si és el cas, dels anteriors acords, amb facultat de rectificar o esmenar fins a la inscripció corresponent en els registres corresponents.  
6º. Suggeriments i preguntes.  
7º. Aprovació de l'acta de l'Assemblea, o designació de dos socis interventors a aquest efecte.  
Nota 1ª. A partir de la publicació d'aquest anunci de convocatòria i fins a la celebració de la Junta, els socis podran examinar a totes les oficines de la Caixa, els documents que figuren en l'orde del dia i han de ser sotmesos a l'aprovació de l'Assemblea, així com l'informe d'auditoria, i poden sol·licitar l'entrega o enviament gratuït d'aquests. El règim de consultes de la documentació podrà fer-se efectiu, de dilluns a divendres, de 10.00 a 12.00 hores.  
Nota 2ª. El termini per a la presentació de candidatures serà des del dia 23 de maig, fins a les 24.00 hores del pròxim 6 de juny. Les candidatures hauran de presentar-se degudament emplenades, al domicili social de la Caixa, en el termini assenyalat.  
Nota 3ª. L'elecció dels membres del Consell Rector, es realitzarà de forma continuada, prèvia constitució de la corresponent mesa electoral, el dia 23 de juny de 2011, en horari de 18.00 a 21.00 hores, en el local on se celebrarà la Junta General ordinària.  
Nota 4ª. S'adjunta a la convocatòria, targeta d'assistència i delegació de vot, i l'imprés per a la confecció de candidatures, així com butlletí extracte, comprensiu dels comptes anuals corresponents a l'exercici 2010.  
  
Albal, 5 de maig de 2011.- El president del Consell Rector: José Ferrerons Delhom.